laion/Wikipedia-Exotic huggingface dataset:
אגם לימנופולאר

אגם לימנופולאר (באנגלית: Limnopolar Lake) הוא אגם מים מתוקים בחצי האי ביירז, באי ליווינגסטון באיי שטלנד הדרומיים, שבאנטארקטיקה. בחצי האי ביירז, שאינו מכוסה קרח, אגמי מים מתוקים רבים. לאגם צורת אליפסה. אורכו של האגם 175 מטרים (בכיוון דרום-מזרח - צפון-מערב); רוחבו של האגם 140 מטרים (בכיוון דרום-מערב -צפון-מזרח). גובהו של האגם 80 מטרים מעל פני הים. שיא עומקו של האגם - 5 מטרים. האגם מתנקז אל (נשפך אל) זרם מים מתוקים (נחל) שזורם 2.7 קילומטרים לכיוון מערב ונשפך אל מפרץ אוסוגובו, מצפון לנקודת סמלי. מרכזו של אגם לימנופולאר ממוקם 900 מטרים מזרחית-מערבית מפקק אוסניאה; מרכזו של אגם לימנופולאר ממוקם 2.23 קילומטרים צפונית-מזרחית מגבעת ואספ; מרכזו של אגם לימנופולאר ממוקם 2.58 קילומטרים דרומית-מזרחית מנקודת לאגר. אזור האגם מופה לראשונה, באופן גס, בשנת 1968 על ידי סוקרים בריטיים. הגבעה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005, בשנת 2009 ובשנת 2019. שמו של האגם נובע מהמחקר הלימנולוגי המקיף שבוצע על ידי התוכנית האנטארקטית הספרדית (the Spanish Antarctic programme). אגם לימנופולאר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
יחסי איחוד האמירויות הערביות – טורקמניסטן

יחסי איחוד האמירויות הערביות–טורקמניסטן הם היחסים דיפלומטיים בין האמירויות הערביות המאוחדות לטורקמניסטן. בין שתי המדינות מתקיימים יחסים קרובים וחמים. שתי המדינות חברות מלאות באו"ם ובארגון לשיתוף פעולה אסלאמי. שגרירת טורקמניסטן הנוכחית באיחוד האמירויות הערביות היא אורזמירת גורבנאזארוב. שגריר איחוד האמירויות בטורקמניסטן הנוכחי הוא חסן עבדאללה אל-עדב אל-זרוני. היחסים הדיפלומטיים בין איחוד האמירויות הערביות לטורקמניסטן כוננו ב-10 באוקטובר 1995. שגרירות טורקמניסטן באיחוד האמירויות נפתחה ב-16 בינואר 2001 באבו דאבי. שגרירות איחוד האמירויות הערביות בטורקמניסטן נפתחה ב-20 באוגוסט 2002 באשגבאט. ביקורים ממלכתיים ברמה גבוהה במהלך 10 השנים האחרונות בין נציגים משתי המדינות הניחו את הבסיס ליחסים מועילים והדדיים, ידידות והבנה הדדית. הנשיא הנוכחי של טורקמניסטן, גורבנגולי ברדימוחמדוב, ביקר באיחוד האמירויות שלוש פעמים: באוגוסט 2007, בפברואר 2010 ובדצמבר 2013. נשיא איחוד האמירויות ח'ליפה בן זאיד אאל נהיאן מימן את בניית שדה התעופה בעיר מרי, וכן את ארמון היתומים באשגבאט ללא תשלום, כאות כבוד לעם הטורקמני. ב-16 בפברואר 2013 נשיא איחוד האמירויות הערביות השייח' ח'ליפה בן זאיד אאל-נהיאן קיים ביקור באשגבאט. שתי המדינות משתפות פעולה בעיקר בתעשיית הדלק והאנרגיה, וכן בתחום התחבורה והתקשורת, תעשיית הבנייה, תעשיות הבריאות והרפואה, וחקלאות. מחזור הסחר בין המדינות בשנת 2012 הסתכם בכ-423 מיליון דולר אמריקאי. נכון ל-1 בינואר 2013, פעלו בטורקמניסטן למעלה מ-50 מפעלים בהשתתפות עסקים מאיחוד האמירויות הערביות. בשנת 2013, נערכו ימי התרבות של טורקמניסטן באיחוד האמירויות. בשנת 2014, התקיימו ימי התרבות של איחוד האמירויות בטורקמניסטן. מדיה וקבצים בנושא יחסי איחוד האמירויות הערביות – טורקמניסטן בוויקישיתוף
ואטאניי (נהר)

הנהר ואטאניי (בספרדית: Río Huatanay), הקרוי בחלקו העליון ריו ואנקרו (Río Huancaro), הוא יובל שמאלי באורך 46.5 ק"מ של ריו וילקאנוטה (Río Vilcanota), החלק העליון של הנהר אורובמבה, במחוז קוסקו ברמות האנדים של דרום-מזרח פרו. הנהר ואטאניי מתחיל כנהר מתנשא כנהר ריו ואנקרו, כתשעה קילומטרים דרומית לבירה האזורית קוסקו, דרומית-מזרחית לעיירה אוקופטה (Occopata) בגובה של כ-4,050 מטרים. בתחילה הוא זורם לכיוון צפון-צפון-מערב לאורך שישה קילומטרים, ואז צפון-צפון-מזרח. בקילומטר 37 של הנהר מגיע הנהר לעמק קוסקו הגבוה. מקילומטר 35 הנהר פונה מזרחה, אחר כך מזרח-דרום מזרח. באזור המטרופולין של קוסקו, הנהר זורם ברובו בתוך תעלה. הוא זורם דרומה על פני נמל התעופה של קוסקו (אנ'). הכביש הלאומי 3S עוקב אחר מהלך הנהר. הנהר ואטאניי פונה לצפון-צפון-מזרח במשך ארבעת הקילומטרים האחרונים לפני שהוא מגיע לסופו לבסוף בוואמבוטיו (Huambutio), בגובה של כ-3,055 מטרים, כשהוא נשפך אל ריו וילקאנוטה. מתחת למפגש עם הנהר ואטאניי הנהר נקרא ריו אורובמבה. הנהר ואטאניי מנקז שטח של 502 קמ"ר. כ-450,000 אנשים חיים באגן הניקוז של הנהר. אגן הניקוז גובל באגן הניקוז של הנהר אפורימק מדרום, באגן הניקוז של ריו וארוקונדו (Río Huarocondo) במערב, ובאגן הניקוז של ריו אורובמבה וריו וילקאנוטה בצפון ובמזרח. מדיה וקבצים בנושא ואטאניי בוויקישיתוף "GESTION DEL AGUA EN LA CUENCA DEL RIO HUA-TANAY Y LA CONCERTACION PARA EL TRATAMIEN-TO DE PROBLEMAS AMBIENTALES" (PDF, 2,5 MB). Instituto de Manejo de Agua y Medio Ambiente – IMA.
פרס ואקר

פרס ואקר (בגרמנית: Wakkerpreis; בצרפתית: Prix Wakker; באיטלקית: Premio Wakker) הוא פרס המוענק מדי שנה על ידי החברה השווייצרית למורשת לערים בשווייץ על כך שהן מפתחות ומשמרות את המורשת האדריכלית שלהן. בהתחלה, הפרס הוענק לעיריות ששמרו את המורשת העתיקה של העיר שלהן. לאחרונה,[דרושה הבהרה] הפרס מוענק גם לעיריות שמפתחות את נופי העיר שלהן. לעיתים הפרס מוענק לעיריות שפשוט משפרות או משדרגות מבנים בסיסיים או עתיקים בעיר שלהם. ב-2005, הפרס הוענק דווקא לחברת הרכבות הפדרלית השווייצרית ולא לעירייה, מכוון שהחברה השווייצרית למורשת חגגו את שדרוגה. הפרס נקרא על שמו של הנרי-לואיס ואקר. בשביל לקבל את הפרס, העירייה צריכה לעמוד על אחד מן הקריטריונים: לפתח ולשדרג נוף עירוני בולט. לכבד את דפוס ההתיישבות הישן של שווייץ. לבנות באיכות אדריכלית מעל הממוצע להגן על השטח, לפתח את נושא הקיימות, לתכנן תנועה ולפתח את איכות החיים באזור המגורים. מדיה וקבצים בנושא פרס ואקר בוויקישיתוף אתר האינטרנט הרשמי של פרס ואקר (בצרפתית) אתר האינטרנט הרשמי של פרס ואקר (בגרמנית) אתר האינטרנט הרשמי של פרס ואקר (באיטלקית)
מטפחת נייר

מטפחת נייר או ממחטת נייר היא מטפחת העשויה מנייר רך (נייר טישו), כתחליף לשימוש חד-פעמי למטפחת בד, לשם ניגוב הפנים או איברים אחרים, לניגוב אבק ולמשימות ניקיון קלות. מטפחות נייר נמכרות באריזת קרטון או פלסטיק, שממנה הן ניתנות לשליפה נוחה בזו אחר זו. לנשיאה בכיס בגד או בתיק קטן נמכרות מטפחות נייר באריזת צלופן קטנה. ההבדלים העיקריים בין מטפחות הנייר השונות, וביניהן לסוגי הנייר השונים, ניכרים בתכונות המאפיינות את סוגי הנייר מהם הן עשויות: חוזק, יכולת ספיגה, משקל בסיסי, עובי (כאשר הממחטה פרושה), בהירות, יכולת מתיחה, מראה ונוחות. מטפחות נייר מיוצרות מנייר קל משקל, 14–18 גרם למטר רבוע. עקב הדרישות לאיכות גבוהה של מטפחת הנייר, היא מיוצרת בדרך כלל מתאית נקייה, אך לעיתים כוללת גם נייר ממוחזר. לפעמים הנייר מעובד יחד עם מרכך, קרם או בושם, כדי להעניק לו את התחושה הרצויה. מטפחות נייר נפוצות הן לבנות, אך מיוצרות גם מטפחות נייר צבעוניות. מטפחות נייר נמצאות בשימוש ביפן כבר מאות שנים. מטפחות נייר בצורתן המוכרת לנו יוצרו לראשונה בשנת 1924 על ידי חברת קימברלי קלארק במותג קלינקס. חשיבותה של ממחטת הנייר בצמצום התפשטותם של זיהומים, קיבלה תנופה לאור החששות מפני מגפת שפעת החזירים בבריטניה. דוגמה לכך היא מסע פרסום של ממשלת בריטניה שכותרתו הייתה "תפוס אותו, השלך אותו, הרוג אותו", שעודד אנשים לכסות את פיהם ואפם בממחטת נייר בזמן שיעול או התעטשות. מדיה וקבצים בנושא מטפחת נייר בוויקישיתוף Mary Bellis, The History of Kleenex Tissue, ThoughtCo, July 23, 2019 Catch it, Bin it, Kill it - Respiratory and hand hygiene campaign (2008/09)
אנתוני בראון (פירושונים)

האם התכוונתם ל... אנתוני בראון – פוליטיקאי אמריקאי אנתוני בראון (פוליטיקאי בריטי) – פוליטיקאי בריטי אנתוני בראון (סופר) – סופר ומאייר בריטי אנתוני בראון (מוזיקאי גוספל) – מוזיקאי גוספל אמריקאי אנתוני בראון (מוזיקאי ג'אז) – מוזיקאי ג'אז אמריקאי אנתוני בראון (כדורסלן) – כדורסלן אמריקאי טוני בראון טוני בראון (כדורגלן) – כדורגלן אנגלי טוני בראון (כדורסלן) – כדורסלן ומאמן כדורסל אמריקאי טוני בראון (מפיק מוזיקלי) – מפיק מוזיקלי אמריקאי טוני בראון (האי מאן) – פוליטיקאי מהאי מאן, כיהן כראש השרים של האי מאן ראון גם בראון
כיסופים (אלבום)

שגיאות פרמטריות בתבנית:אלבום 'סוג: אלבום אולפן' אינו ערך חוקי כיסופים הוא אלבום סולו של הזמר מרדכי בן דוד שיצא לאור בשנת 2011. באלבום 14 רצועות, בהם לחנים חדשים של שלמה יהודה רכניץ, יצחק פוקס, הרב שלמה קאליש, משה לאופר ובן דוד עצמו. שאר הלחנים באלבום הם לחנים של חצרות חסידיות שונות אותם חידש בן דוד באלבום, מתוכם שלושה הם ניגוני חב"ד. את שיר הנושא של האלבום כתב ליפא שמלצר. על העיבוד המוזיקלי נפתלי משה שניצלר, מנדי הרשקוביץ, משה לאופר, אבי סינגולדה ואבי דרור. שיתוף פעולה מיוחד באלבום עם מקהלת שירה המלווה את כל השירים באלבום. בעטיפת האלבום נכתב M.B.D. WITH SHIRA (מרדכי בן דוד ומקהלת שירה) המציג את שיתוף הפעולה בהפקת האלבום. את השיר מנוחה ושמחה חידש שוב המלחין יצחק פוקס באלבומו מעמקים שיצא בשנת 2012. השיר 'נכספה' יצא בגרסת כיסוי על ידי יעקב שוואקי ונפתלי משה שניצלר. קאבר נוסף לשיר בוצע על ידי לוי פולקוביץ, ילד הפלא אברהם חיים גרין ומקהלת שירה. מרדכי בן דוד משה לאופר לוי פולקוביץ מקהלת שירה: יואלי הורביץ, זאבי פריד, יוסי רובין, הרשי ויינברגר, שרולי ויינברגר, דובי טסלר, שרולי גרין מקהלת ילדים: סולנים: לייבי מנדלבאום, מוטי טויב, אברהם משה גרין מקהלה: שמעון דרומר, שייע צבי פריד, מרדכי גולד, יואלי גולד, שלומי גולד, הרשי מיטלמן, יצחק רוט, לוי רוט מרדכי בן דוד והאלבום "כיסופים", ראיון למנחם טוקר, בתוכנית מוצ"ש חי ברדיו קול חי נתנאל לייפר, כיסופים לעבר..., טור ביקורת לקריאה באתר שיא מיוזיק מידע על האלבום כיסופים באתר MusicBrainz מנוחה ושמחה, בביצוע יצחק פוקס, סרטון באתר יוטיוב (אורך: 6:01) מחרוזת חסידיש, בביצוע יעקב שוואקי, סרטון באתר יוטיוב (אורך: 11:36) נכספה, בביצוע לוי פולקוביץ, אברהם חיים גרין ומקהלת שירה, וידאו קליפ של השיר באתר יוטיוב
קאסים עבדאללה

קאסים עבדאללה מפויהאנה (בערבית: قاسم عبدالله مفويحية; נולד ב-9 באפריל 1987) הוא כדורגלן קומורי המשחק בעמדת הבלם באולימפיק מרסיי ב'. עבדאללה נולד במרסיי להורים מהגרים מקומורו. עבדאללה התחיל את הקריירה שלו בקבוצות כדורגל מקומיות במרסיי. בקיץ 2007 הצטרף למרינהנה ז'יניאק מהליגה השישית במדינה. בקיץ 2009 הצטרף לסדאן מהליגה השנייה בצרפת. ב-23 במרץ 2012 הבקיע את שער הבכורה שלו בקריירה בניצחון 0-3 נגד אמיין. בקיץ 2012 חתם באולימפיק מרסיי מהליגה הצרפתית הראשונה במדיה שיחק שנה וחצי. ב-30 בינואר 2014 הצטרף לאוויאן. בקיץ 2016 חתם באז'אקסיו. בקיץ 2017 עזב לראשונה את צרפת וחתם בא-ראיד מליגת העל הסעודית. כעבור שנה חזר לאתלטיקו מרסיי. בקיץ 2021 חזר למרינהנה ז'יניאק. בשנת 2007 זומן לראשונה לסגל נבחרת קומורו לקראת משחקי איי האוקיינוס ההודי. ב-10 באוגוסט 2007 עבדאללה ערך את הופעת הבכורה שלו בנבחרת בתיקו 1-1 נגד ראוניון, בה גם כבש את שער הבכורה שלו בנבחרת. עבדאללה השתתף עם הנבחרת גם בגביע אפריקה לאומות 2021. מדיה וקבצים בנושא קאסים עבדאללה בוויקישיתוף קאסים עבדאללה, באתר Transfermarkt קאסים עבדאללה, באתר Soccerway קאסים עבדאללה, באתר National Football Teams קאסים עבדאללה, באתר FootballDatabase.eu
קולימבוזאורוס

קולימבוזאורוס (שם מדעי: Colymbosaurus; מילולית: "לטאה/זוחל צולל") הוא סוג של זוחל ימי ממשפחת הקריפטולידיים שהתקיים באירופה במשך היורה העליון לפני 165 עד 145 מיליון שנה. המאובנים שלו התגלו בדורסט, אנגליה ובאי סבאלברד שבנורווגיה, לרוב בשברי עצמות חלקיות של גולגולת ומספר חוליות צוואר והוא תואר בידי החוקר הבריטי הארי סיילי ב-1874. בעבר נחשב לבן הסוג פליוזאורוס בידי החוקר ריצ'רד אוון, אך רק לאחרונה הוחזר הסוג לאחר בדיקה של המבנה של עצמות הזרוע והירך. הסוג מכיל כיום 2 מינים: * C. megadeirus ו-C. svalbardensis. זוחל זה היה קרוב לקימרוזאורוס מאותו אזור וכנראה דמה לו בצורתו הכללית וגודלו. היה לו צוואר ארוך מאוד בעל 42 חוליות חזקות ולסת ארוכה עם שיניים דקות וחדות שנועדו ללכוד ביניהם דגים ושאר יצורי ים. היו לו סנפירים רחבים איתם שייט במים בצורה דומה לריחוף. ככל הנראה הוא בלע גם אבנים קטנות ששימשו כגסטרוליתים. מדיה וקבצים בנושא קולימבוזאורוס בוויקישיתוף קולימבוזאורוס, באתר האנציקלופדיה של החיים (באנגלית) קולימבוזאורוס, באתר GBIF (באנגלית)
במלמבדה

במלמבדה (שם מדעי: Bemalambda) הוא סוג של יונק פרהיסטורי מהסדרה הנכחדת כימולסטיים שהתקיים במשך הפלאוקן שלפני 63 עד 58 מיליון שנה מזמננו. הסוג תואר למדע ב-1973 בידי צ'או ועמיתיו, בחפירות בג'יאנגשי וגואנגדונג שבסין. הוא היה קרובו של הסוג Alcidedorbignya מאמריקה הדרומית ובעל קרבה לפנטולמבדה. יונק זה היה קדום מאוד והיה בינוני בגודלו בגודל של כלב גדול. הוא היה בעל גולגולת גדולה ורחבה שהזכירה מעט מכרסם אך הייתה בעלת שרירי לעיסה חזקים מאוד, שיניים חותכות רחבות בולטות מקצה הלסתות וטוחנות עמוקות בפנים הלסת עם רווח רחב לאורכה. הגוף היה נמוך וקצר עם זנב ארוך, רגליים חזקות ושריריות שהותאמו לתנועה בדומה לדובים מודרניים ועליהם טפרים ארוכים. מספר חוקרים רואים בהם הוכחות לכך שהיונק הקדום היה חופר מחילות באדמה, בדומה לדוב נמלים או לשנבוב. עקב מבנה הלסת נראה שהיה אוכל צמחים או אוכל כל. מדיה וקבצים בנושא במלמבדה בוויקישיתוף במלמבדה, באתר GBIF (באנגלית)
פסרולפיס

פסרולפיס (שם מדעי: Psarolepis; מיוונית: "ψαρός" - מנומר ו-"λεπίς" - קשקש) הוא סוג נכחד של דג קדום שחי בין סוף הסילור לתחילת הדבון שבפלאוזואיקון לפני 418 עד 397 מיליון שנה מזמננו. הסוג תואר למדע בידי החוקר הסיני שיאבו יו ב-1998 ונכלל בו מין יחיד - Psarolepis romeri. כיום החוקרים רואים בו מאובן מעבר שמהווה קשר בין מקריני הסנפיר לבין בעלי סנפירים בשרניים, אף שלא ברור איפה לשייך אותו ביניהם, אם כי כמה חוקרים הציעו שהיה קרוב לסדרה Onychodontiformes. דג זה התגלה בממצאים מאובנים בדרום סין ליד העיר Qujing שביונאן שנאספו בשנים 1981 ו-1984, כשממצאים מווייטנאם נחשבים ללא תקפים. הוא היה דג בעל מתאר קשקשים בולט, מבנה ראש מחוזק שאולי הזכיר את המחלקה בעלי שריון ומבנה סנפירים רכים שאולי דמו לאלה של כריש. הלסתות היו ייחודיות עם לסת תחתונה עבה ורדודה, חוטם מוזר שהטה מעלה את הלסת העליונה ונחיריים מובלטות. העיניים היו קטנות וקרובות מאוד לפתח הלסת. מבנה השיניים דמה לניבים בולטים עם מספר שיניים קטנות יותר שחלקם בלטו מצידי הפה. ככל הנראה דג זה היה טורף של דגים אחרים וכמה חסרי חוליות מתקופתו. מדיה וקבצים בנושא פסרולפיס בוויקישיתוף פסרולפיס, באתר GBIF (באנגלית)
מוסכורינוס

מוסכורינוס (שם מדעי: Moschorhinus) הוא סוג של תראפסיד מקבוצת התרוצפליה שהתקיים במשך הפרם עד לטריאס התחתון לפני 254 עד 247 מיליון שנה מזמננו. הסוג הכיל מין אחד - Moschorhinus kitchingi. עם זאת לפי מספר חוקרים ייתכן שמשויך לו גם המין Moschorhinus warreni, אשר נחשב רשמית לסכימנוזאורוס. המוסכורינוס ידוע מתצורות בדרום אפריקה של הקארו כשהוא אחד התראפסידים המוכרים בה ביותר, והוא תואר ב-1920 בידי החוקר הדרום-אפריקאי רוברט בלום. משמעות שמו מיוונית עתיקה היא: "μόσχος" (נהגה: moschos) - עגל ו-"rhin/rhino" - חוטם, כלומר: חוטם עגל. שם המין מתאר את מגלה הדגימות, ג'יימס קיצ'ינג (James Kitching). טורף זה הגיע כנראה לאורך של 2 מטרים והתקיים בדומה לגורגונופסיים מתחילת הפרם באופן דומה. מבנה הלסתות הזכיר מעט שנחרבים בעיקר עם מבנה הניבים המעוקלים מעט נוסף לחוטם ארוך, חותכות מעוצבות מאחורי הניבים ושרירי לסתות חזקות שעזרו להפעיל עוצמת נשיכה חזקה. ייתכן שהוא כוסה בפרווה ושיטות הציד שלו דמו מעט לחתולים גדולים מודרניים. תראפסיד זה היה מהבודדים ששרדו את הכחדת הפרם לפני 252 מיליון שנה, אם כי הוא נפגע מעט והממצאים של תחילת הטריאס מראות ירידה בגודל ואף עיוותים של השלדים. מדיה וקבצים בנושא מוסכורינוס בוויקישיתוף מוסכורינוס, באתר GBIF (באנגלית)
בד"ץ יחוה דעת

בד"ץ יחוה דעת הוא בד"צ שהקים הרב דוד יוסף, והפועל על פי פסקי הרב עובדיה יוסף. גוף הכשרות הוקם בשנת 2020, כאשר מטרתו היא להעניק כשרות ע"פ שיטתו של הרב עובדיה יוסף עם דגש על תחומים בסיסיים כגון כשרות הסכינים ושוחטים יראי שמיים. ביוני 2020 החל הארגון לתת כשרות למשחטות. בנשיאות הארגון עומד הרב דוד יוסף, ובראשות הבד"ץ עומד הרב יורם בן סעדון. חברי הבד"צ הם הרב יצחק זר, הרב יאיר בקשי, הרב משה צאיג, הרב דניאל זיאת, הרב גולן אלוף והרב יוסף אסרף. חשיפה: כשרות חדשה בראשות הגר"ד יוסף, באתר כיכר השבת, ‏2020-05-05 פרסום ראשון: משלחת השחיטה הראשונה של 'יחווה דעת', באתר בחזית, ‏2020-06-18 הרב דוד יוסף הקים גוף כשרות - יחווה דעת, באתר ערוץ 7 החלה שחיטת העוף והבקר של בד"ץ 'יחוה דעת' > סוגרים שבוע, באתר סוגרים שבוע, ‏2020-06-18 דרמה בעולם הכשרות: הרב דוד יוסף הקים בד"צ חדש, באתר "סרוגים", 5 במאי 2020
יעקב טולידאנו (בן יוסף)

הרב יעקב טולידאנו (תשרי ה'תרכ"ו 1865 - י' באב ה'תרצ"ב, 1932) היה פוסק הלכה, אב בית הדין ורבה של מרקש ואחר כך רבה של מקנס בתחילת המאה העשרים. נולד במקנס לאביו רבי יוסף ולאמו אסתר לבית אבן צור. למד תורה בחברתם של הרב אלישע עטיה, ורבי יעקב בן משה טולידאנו. וכן למד אצל רבי חיים משאש. בשנת ה'תרס"ד התמנה לדיין בעירו מקנס בבית הדין שבראשות הרב שלמה שטרית. בתקופת כהונתו זו, נמנה עם מתקני התקנות בעיר. בשנת ה'תרע"ח קיים השלטון הצרפתי במרוקו סדר בכמות הדיינים, לפיה בעיר גדולה יכהנו שלשה דיינים, ואילו בעיר קטנה, יכהן דיין אחד בלבד. עם כניסת החוק, הוחלט כי מקנס נחשבת עיר קטנה, שמגיע לה דיין אחד בלבד. רבי יעקב שהיה אז צעיר הדיינים, נותר ללא תפקיד. אך בקיץ של אותה השנה הוצעה לו משרת אב בית הדין מרקש, לאחר פטירתו של רבי שלמה אסבאג (השני) שנפטר כשנה וחצי קודם לכן. רבי יעקב נענה להצעה, וכיהן כאב בית הדין מרקש במשך כארבע שנים. חבריו לדיינות היו רבי שלמה אבן חיים ורבי משה זריהן. בשנת ה'תרפ"ב, הכיר השלטון הצרפתי במקנס כעיר גדולה, ובעקבות כך חזר למקנס. או אז הוחלט שהוא יתמנה לאב בית הדין ורבה הראשי של מקנס. לצידו כיהנו הדיינים רבי יהושע בירדוגו ורבי אברהם עמאר. בנו המפורסם הוא רבי רפאל ברוך טולידאנו שהחליפו בתפקיד הדיינות באופן לא רשמי החל משנת ה'תרפ"ז, עקב חולשתו של אביו. סמוך לפטירתו הכתיר את בנו כדיין תחתיו במעמד הקהילה. רבי יעקב נפטר בי' אב ה'תרצ"ב במקנס. לאחר פטירתו, התמנה תחתיו בנו רבי רפאל ברוך לכהן כדיין שלישי בעיר. בשנת ה'תרפ"ב, בראשית כהונתו כרבה של מקנס, הציע ראש העיר הצרפתי ליהודים אמידים לצאת מחומות המלאח הישן לשכונה חדשה בעיר. רבי יעקב התערב בהצעה, ולא הסכים לצאת מהמלאח ללא הבטחה מפורשת, שכל היהודים ביחד יעברו לשכונה החדשה. לטענתו, העברת יהודים יחידאיים לשכונה החדשה תגרום קרע לקהילה, ודרדור רוחני. למעשה דרישתו התקבלה, והיהודים עברו באופן מרוכז ל'מלאח החדש'. או אז פעל להקמת תלמוד תורה בשטחו. רבי יעקב תיקן לשוחטי העיר מקנס, שלא ישחטו עד שלא יתנו את סכיני השחיטה לבדיקה אצלו. זאת אחר מעשה שהיה שמצא סכין של אחת השוחטים שהייתה פגומה. רבי יעקב צידד שלא לגייר נוכריות שביקשו להתגייר בשל לחץ משפחת בעליהן, וזאת משום שלטענתו גיורן הוא מן השפה ולחוץ, ובפועל אינן מתכוונות לשנות את אורח חייהן לאחר הגיור. הוא גם חשש שהקלה בגיורן תעודד צעירים יהודים נוספים להינשא לגויות. שאלות ותשובות - טרם נדפס. תקנות - נדפסו בספר תקנות חכמי מכנאס, חלק א'. חידושים ודרשות על התנ"ך - טרם נדפס. ראו: מלכי רבנן ח"ב בערכו. (למהר"י בן נאיים). נדפס בסוף ספר 'תקנות חכמי מכנאס'. ראו: הסכמת רבי רפאל ברוך טולידאנו לספר 'נשמת חיים'. ראו: תקנות חכמי מכנאס חלק א, תקנה סט. ראו: ספר קדוש וברוך (טולידאנו) עמ' 91-2. ספר קודש וברוך עמ' 101-2. ספר קדוש וברוך עמ' 95-6. ספר קדוש וברוך עמ' 97-8. ספר קדוש וברוך עמ' 93. תשובתו הובאה בשו"ת רבי ברוך סימן יד, ובשו"ת עמק יהושע חלק ג יו"ד סימן טז.
קונזוקוביה

קונזוקוביה (שם מדעי: Konzhukovia) הוא סוג נכחד של דו-חיים מסדרת הטמנוספונדילים, אשר התקיים במשך סוף הפרם לפני 270 עד 252 מיליון שנה מזמננו. סוג זה תואר ב-1991 בידי החוקר והוא נקרא על שם העייריה קונזוקוב "Конжуков", ברוסיה בה התגלה לראשונה. בסוג זה נכללים כיום 3 מינים (לאחר שמינים נוספים רבים התבטלו או הועברו לסוגים אחרים): Konzhukovia vetusta ו-Konzhukovia tarda שהתגלו במחוז אורנבורג ברוסיה ו-Konzhukovia sangabrielensis שהתגלה בתצורות ריו דו רסטו (אנ')} שבדרום ברזיל. היצור היה קרובו של הארכגוזאורוס והגיע לאורך של 3 מטרים והיה טורף בעל לסתות חזקות ודקות דומות לאלה של תנין, שהתאימו למארב אמפיבי. מבנה הלסתות נע מעט מעלה והכיל שיניים דמויות-ניבים רבות, שחלקם בלטו מחוץ לפה. העיניים היו קטנות ונמצאו בפנים הגולגולת. הגפיים היו שטוחות בעלות סנפירים וגרמו ליצור לנוע באיטיות ביבשה, כך שחי רוב זמנו במימי ביצות ונהרות קדומים. מדיה וקבצים בנושא קונזוקוביה בוויקישיתוף קונזוקוביה, באתר GBIF (באנגלית)
פסואה

פסואה (צרפתית: Passoã) הוא ליקר צרפתי בטעם פסיפלורה המכיל 17% אלכוהול. הליקר נוצר לראשונה בשנת 1986 על ידי מזקקת Rémy Cointreau לאחר שעובד בכיר מטעמם נחשף במהלך סיור בברזיל לפרי הפסיפלורה. פסואה מגיע בבקבוק בצבע שחור. לליקר שלוש גרסאות נוספות בהן משולבים טעמי אננס,מנגו וקוקוס. מדיה וקבצים בנושא פסואה בוויקישיתוף אתר האינטרנט הרשמי של פסואה ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
ניאסזאורוס

ניאסזאורוס (שם מדעי: Nyasasaurus ; מילולית: "הזוחל של אגם ניאסה") הוא סוג של זוחל קדום מהקבוצה דמויי דינוזאורים, אשר לעיתים נחשב לדינוזאור אמיתי אף שהוא חי בתקופה קדומה מהם והיה חסר מספר מאפיינים שלהם. הוא התקיים לפני 245 מיליון שנה בטריאס התיכון בממצאים מטנזניה. למרות שהממצאים שלו נחשפו כבר ב-1956 הוא לא נחשב לטקסון תקף וגם לא קיבל שם. רק ב-2013 החליט החוקר סטרלינג נסביט (אנ'). שמו ניתן עקב קרבתו לאגם מלאווי שכונה בעבר "אגם ניאסה". הסוג מכיל מין בודד - Nyasasaurus parringtoni. יצור זה הגיע לאורך 2 עד 3 מטרים ונחשב במשך שנים לזוחל הקרוב ביותר לדינוזאורים האמיתיים. הממצאים שלו כוללים רק מספר של עצמות שבורות כמו עצם הזרוע וכמה חוליות. מבנה העצמות שלו דמה לאלה של הצלופיזיס מהטריאס העליון ואולי הוא היה אביו האמיתי. דבר זה יהפוך את מוצא הדינוזאור האמיתי לקדום יותר מאשר לתקופה הנוכחית, כ-233.23 עד 231.4 מיליון שנה מזמננו, בה התקיימו האאורפטור וההררזאורוס וקרוביו. עם זאת מספר חוקרים טוענים שלא רק שאיננו דינוזאור אלא מעין קרוב של הסילאזאוריים שהיו בעלי עיקול בחוליות שמנע מהם להזדקף כמו דינוזאור אמיתי (דבר הנתון לוויכוח), אלא גם הממצאים שלו בעלי גיל צעיר יותר ולא עלה על 237 מיליון שנה. מדיה וקבצים בנושא ניאסזאורוס בוויקישיתוף ניאסזאורוס, באתר האנציקלופדיה של החיים (באנגלית) ניאסזאורוס, באתר GBIF (באנגלית)
יונס אבן יצחק אבן בלכארש

יונס אבן יצחק בלכראש (בערבית: يونس ابن يصحق بلكراش) היה רופא יהודי, אשר שירת את שושלת בני הוד בספרד. בימי מושל סרגוסה, אבו ג'עפר אחמד השני אלמסתעין (1109-1085), חיבר אבן בלכראש את ספרו על התרופות הנפרדות, ומתוך הוקרה קראו על שם שליט זה- "אלמסתעיני". בחיבוריו הוא מזכיר בין השאר חומרי רפואה גם מהמרחב הארץ-ישראלי (אלשאם). בעל החיבור "ספר הטבלאות אודות התרופות הנפרדות" (كتاب الجدولة في الادوية ولفردات). לחיבוריו של אבן בכלארש אלמסתעיני חשיבות רבה להבנת הפרמקולוגית הקדומה. חיבורו מייצג את שיאה של הרפואה המוסלמית ואת פריחתה במערב, בספרד ובארצות צפון אפריקה, וגם את חלקם של היהודים בפיתוח ענף זה באותן ארצות. מקורותיו של אבן בכלארש רבים ומגוונים: א. ספרי רפואה והמדע היוונים והרומיים דוגמת אריסטו, דיוסקורידס וגאלינוס. ב. החיבורים שנכתבו ב"תקופת התרגומים" במימי הח'ליפים העבאסים עכל ידי חנין אבן אסחק (887-809) ותלמידו חביש אבן אלחסן ואחרים. ג. החיבורים הרפואיים הערביים המקוריים, שנכתבו במאות העשירית ואחת-עשרה על ידי מיטב רופאי ספרד וצפון אפריקה. מבין אלה, ראויים לציון פילולוגים וסופרים ערבים קדומים המצוטטים בדברי אלדינורי כגון: אבו זיאד אלכלבי, אבו נצר אלבאהלי, אלפראא, אלאצמעי, אבן קתיבה, אבו עבידה, יעקוב אלסכית ואבו אלהית'ם אלאעראבי. זהר עמר וירון סרי, "אבן בכלארש- מגדולי רופאי ספרד", קורות, 15, (2001), עמ' עט- צא. ירון סרי וזהר עמר, חומרי רפואה מאלשאם על-פי אלמסתעיני, מחקרים בערבית ובתרבות האסלאם 1, תשס"א., עמ' 77-61 H. P. Renaud, Toris etudes d'histore de la medicine arabe en Occident, Hesperis 10, 1930, עמ' 150-135 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דיוויזיית המילואים השמינית (בוואריה)

דיוויזיית המילואים הבווארית השמינית (בבווארית: 8. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919. הדיוויזיה הוקמה ב-20 בינואר 1915, והוצבה בהרי הווז' באלזס עילית. מיולי עד אוגוסט 1916 לחמה הדיוויזיה בקרב על הסום, ובאוקטובר אותה שנה היא נשלחה לרומניה. באוקטובר 1917 חזרה הדיוויזיה לחזית המערבית והוצבה בפלנדריה, שם לחמה במתקפת האביב הגרמנית ובבלימת מתקפת מאה הימים של מדינות ההסכמה. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל). הרמן פון שטיין (20 בינואר 1915 - 11 בינואר 1917) אלברט זיקירכנר (12 בינואר 1917 - 11 באפריל 1917) מקסימיליאן יהלין (12 באפריל 1917 - ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
המסע לירח של פטר

המסע לירח של פטר (בגרמנית: Peterchens Mondfahrt) הוא סרט הנפשה גרמני משנת 1990, המבוסס על סיפור מאת הסופר הגרמני גרדט פון באסוויץ משנת 1912. הסרט שודר בישראל בדיבוב עברי בערוץ הילדים בשנת 1998 תחת השם "פיטר בממלכת הקסם". עלילת הסרט מתרחשת בלילה, כאשר צמד אח ואחות - פטר ואנליזה מתעוררים באמצע הלילה ומוצאים חיפושית על אדן חלונם, החיפושית מתעוררת ומציגה את עצמה כזומזומן, הוא מחזיר אותם בזמן על מנת להראות להם את סיפורו של אבי סבו, שם הם מגלים שלפני הרבה זמן אבי סבו של זומזומן נמנם על עץ ובלי ששם לב הגיע חוטב עצים מרושע שמתגורר על הירח כדי לכרות את העץ עליו נמנם, העץ מתמוטט והחיפושית נופלת ומאבדת את אחת משש ידיה שנתפסה בעץ ונשארה עליו, עד שהחיפושית חוזר לעצמו הוא רואה שחוטב העצים כבר רחוק; מאז, מספר זומזומן שגם סבו, גם אביו וגם הוא עצמו נולדו עם חמש ידיים בלבד ומבקש מהילדים לעזור לו במסעו המתוכנן לירח להשבת היד האבודה כי הוא מנגן על כינור והוא זקוק לה, הילדים נענים בחיוב, זומזומן מלמד אותם כיצד לעוף והם יוצאים לדרך, בדרכם אל הירח הם פוגשים ונעזרים באנשי מזג האוויר: איש הרוח, איש הגשם, אשת הברק, מלכת הכוכבים, סנטה קלאוס ואחרים. אחרי סעודה גדולה בחברת אנשי מזג-האוויר בארמונה של מלכת הכוכבים יוצאים זומזומן, פטר ואנליזה אל הירח על מנת להתעמת עם חוטב העצים. לבסוף מגיעים השלושה ליעדם ושם חוטב העצים רודף אותם אך חבריהם אנשי מזג-האוויר באים לחלצם מידיו של חוטב העצים, הם מקפיאים אותו ובכך מעכבים אותו, ובינתיים השלושה לוקחים את ידו של זומזומן, מחזירים אותה למקומה ועפים בחזרה לביתם. "המסע לירח של פטר", במסד הנתונים הקולנועיים IMDb (באנגלית) "המסע לירח של פטר", באתר AllMovie (באנגלית) "המסע לירח של פטר", במסד הנתונים הקולנועיים KinoPoisk (ברוסית) פיטר בממלכת הקסם, במיזם "אישים" לתיעוד היצירה הישראלית הספר המסע של פטר לירח (בגרמנית)
גופי (פירושונים)

האם התכוונתם ל... גופי (דג) – מין של דג הנפוץ בים הקריבי ושייך למשפחת הגמבוזיים גופי (דמות דיסני) – דמות כלב מואנש גופי (סרט) – סרט מונפש באורך מלא